- Vent med å reise <br/> hjem til i morgen - Aftenposten
- Vent med å reise <br/> hjem til i morgen
Snøværet som så langt har ført til køer og forsinkelser på veiene ned fra påskefjellet kommer til å gi seg i natt. Derfor kan det være lurt å utsette hjemreisen hvis du kan.
Publisert: 08.apr.2007 18:38
Over store deler av Sør-Norge snør det nå tett, og det forsinker nedfarten fra fjellet.Men til natten gir det seg. Og 2. påskedag blir det oppholdsvær.— Hvis jeg kunne velge ville jeg utsatt hjemreisen til sent i natt, eller til i morgen formiddag, sier Øyvind Johnsen, vakthavende meteorolog ved Meteorologisk Institutt til Aftenposten.no.Men mot kvelden 2. påskedag drar et nytt nedbørområde seg inn vestfra. Tenker du på å dra i morgen, bør du derfor ikke drøye for lenge.Følg snøværet på værradaren.
Ifølge meteorologen er det i kveld verre for de som skal vestover enn for de som skal østover.- På vestsiden av fjellene har det nok kommet nærmere 5-10 centimeter snø allerede, og det vil komme 3-4 cm til.- Det er noe bedre på østsiden av fjellene, men det vil nok bli verre der også, for nå snør det over store deler av Østlandet, sier han.I tillegg er det vanskeligere kjøreforhold jo lenger opp og inn i landet man kommer, ifølge meteorologen.
Snøen som faller i fjellene nå i kveld er tung og fuktig.- Det er ikke så sterk vind, men snøen alene gjør sitt til å redusere sikten, sier Johnsen.I løpet av kvelden og natten vil temperaturen stige.- Fordelen med temperaturstigningen er at det slutter å snø, sier Johnsen, som legger til at de fleste vil oppleve at snøen går over til regn før nedbøren gir seg.Ulempen er ifølge Johnsen at det kan blir svært glatt når temperaturen går fra noen minusgrader til null.Sjekk værmeldingen her.
Skal du hjem i dag vil du måtte belage deg på kø. - Vent til i morgen, for snøen gir seg, er rådet fra meteorologen.(ARKIVFOTO)